ค่าฝุ่น PM2.5 กรุงเทพมหานครและปริมณฑล ลดลงต่อเนื่องอยู่ในเกณฑ์มาตรฐาน ขณะที่ภาคเหนือยังน่าเป็นห่วง
ค่าฝุ่น PM2.5 กรุงเทพมหานครและปริมณฑล ลดลงต่อเนื่องอยู่ในเกณฑ์มาตรฐาน ขณะที่ภาคเหนือยังน่าเป็นห่วงนายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้ 26 มกราคม 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 10 - 31 ไมโครกรัมต่อลูกบาศก์เมตร ภาพรวมปริมาณฝุ่นละอองลดลงต่อเนื่องเกือบทุกพื้นที่จากเมื่อวานนี้ 25  โดยไม่พบมีพื้นที่ไหนเกินเกณฑ์มาตรฐานที่กำหนด เนื่องจากมีลมแรง ความเร็วลมสูงสุด 24.1 กิโลเมตรต่อชั่วโมง ทำให้ฝุ่นละอองไม่สะสม ประกอบกับการจราจรคล่องตัว ทำให้ฝุ่นละอองกระจายตัวได้ดีและลดลง โดยอยากให้ประชาชนหลีกเลี่ยงไปใช้รถโดยสารสาธารณะแทนรถยนต์ส่วนบุคคลช่วงวิกฤติฝุ่นละอองขณะที่สถานการณ์หมอกควันภาคเหนือ 9 จังหวัดวันนี้ 26  คุณภาพอากาศอยู่ในระดับคุณภาพดีมากถึงมีผลกระทบต่อสุขภาพ โดยปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 20 - 134 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) ตรวจวัดได้ระหว่าง 29 - 211 ไมโครกรัมต่อลูกบาศก์เมตร มีแนวโน้มค่าฝุ่นละอองเพิ่มสูงขึ้นในหลายพื้นที่จากเมื่อวานนี้ 25 มกราคม 2563 โดยบริเวณตำบลพระบาท อำเภอเมือง จังหวัดลำปาง , ตำบลบ้านดง อำเภอแม่เมาะ จังหวัดลำปาง และตำบลนาจักร อำเภอเมือง จังหวัดแพร่ ค่าฝุ่น PM 2.5 และ PM 10 พุ่งสูงต่อเนื่องอยู่ในระดับสีแดงจากปัญหาไฟป่าหมอกควัน และยังพบเกินมาตรฐานระดับสีส้มอีก 5 พื้นที่ สาเหตุยังคงเกิดจากการเผาในที่โล่งทำให้ฝุ่นละอองเพิ่มสูงขึ้นต่อเนื่องและส่งผลกระทบต่อสุขภาพ จึงขอความร่วมมือประชาชนหยุดและลดการเผาในพื้นที่เสี่ยงฝุ่นละอองพุ่งสูงกระทบประชาชนในพื้นที่ได้รับอันตรายต่อสุขภาพ